I hele juni måned kan man uden straf aflevere sine ulovlige våben på landets politistationer.

I perioden fra 1. juni til den 30. juni giver politiet nu frit lejde til, at man kan aflevere sine ulovlige skydevåben, knive og eksplosiver. Det er som led i "Bandepakke lll - Bander bag tremmer" hvor minimumsstraffen for ulovlig besiddelse af våben blev hæver fra et til to års fængsel. Derfor vil man nu med en landsdækkende frit lejde-aktion forsøge at fjerne våben på gaderne. Under frit lejde-aktionen kan man anonymt aflevere sine ulovlige våben. Politiet opfordrer til, at man pakker sine genstande forsvarligt inde, inden man aflverer. Ammunition skal aflveres seperat. Ved særligt farlige genstande som for eksempel granater og eksplosiver skal man ikke selv håndtere det. I disse tilfælde skal man kontakte politiet, og så kommer de og afhenter genstandene.